CELEX: 62012TN0494
Language: sk
Date: 2012-11-14 00:00:00
Title: Vec T-494/12: Žaloba podaná 14. novembra 2012 — Biscuits Poult/ÚHVT — Banketbakkerij Merba (Biscuits)

26.1.2013   
            
            
               SK
            
            
               Úradný vestník Európskej únie
            
            
               C 26/56
            
         Žaloba podaná 14. novembra 2012 — Biscuits Poult/ÚHVT — Banketbakkerij Merba (Biscuits)
   (Vec T-494/12)
   2013/C 26/114
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Biscuits Poult (Montauban, Francúzsko) (v zastúpení: C. Chapoullié, avocat)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Banketbakkerij Merba BV (Oosterhout, Holandsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               prinajmenšom zrušil rozhodnutie tretieho odvolacieho senátu Úradu pre harmonizáciu vnútorného trhu (ochranné známky a vzory) z 2. augusta 2012 vo veci R 914/2011-3,
            
         
               —
            
            
               potvrdil rozhodnutie zrušovacieho oddelenia, ktorý uznal platnosť dizajnu č. 001114292-0001,
            
         
               —
            
            
               zamietol návrh na vyhlásenie neplatnosti zaregistrovaný pod spisovou značkou ICD 000007120 a
            
         
               —
            
            
               zaviazal Banketbakkerij Merba BV na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: dizajn sušienok s náplňou pre sušienky patriace do triedy 01-01 — dizajn Spoločenstva č. 001114292-0001.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Banketbakkerij Merba BV.
   
      Odôvodnenie návrhu na vyhlásenie neplatnosti: porušenie článkov 4 až 9 nariadenia č. 6/2002.
   
      Rozhodnutie zrušovacieho oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: vyhovenie odvolaniu a vyhlásenie dizajnu Spoločenstva za neplatný.
   
      Dôvody žaloby: porušenie článku 4 ods. 2 a článku 6 nariadenia č. 6/2002.